André Courrèges

André Courrèges (9. maaliskuuta 1923 Pau – 7. tammikuuta 2016) oli ranskalainen muotisuunnittelija, joka tunnettiin moderneista vaatteistaan. Courrèges työskenteli 1940-luvun puolivälissä yhdentoista vuoden ajan Balenciagan muotitalossa ja aloitti oman muotitalonsa vuonna 1961. Courrèges tuli  1960-luvulla tunnetuksi avantgardemaisista, rohkeista, usein valkoisista luomuksista.

Courrèges avasi oman salonkinsa 1961 ja löysi pian sille omaperäisen tyylin, jonka tunnuksia olivat nuorekkuus, valkoinen väri ja puolisuunnikkaan muotoiset lyhyet helmat. Hänen kehitelmiään olivat myös lannehousut, vinyylikanttaukset ja paljettikirjailu. Avaruusaika oli näiden futurististen vaatteiden yhteinen nimi. Lisäksi Courrèges auttoi minihameen ja go-go-saappaiden muotiin tulemisessa.

Courrèges kuoli 92-vuotiaana 7. tammikuuta 2016. Hän oli sairastanut 30 vuotta Parkinsonin tautia.

Lähteet

Ranskalaiset muotisuunnittelijat
Vuonna 1923 syntyneet
Vuonna 2016 kuolleet
Muotitalot